ഫൈവ് സ്റ്റാര് ഇംഗ്ലണ്ട് !, അണ്ടോറക്ക് മേല് ഗോള് മഴ ലോകകപ്പ് യോഗ്യതമത്സരത്തില് വമ്ബന് ജയവുമായി ഇംഗ്ലണ്ട്. എതിരില്ലാത്ത അഞ്ച് ഗോളുകള്ക്കാണ് ഗാരെത് സൗത്ത്ഗേറ്റിന്റെ ഇംഗ്ലണ്ട് അണ്ടോറയെ പരാജയപ്പെടുത്തിയത്. ബെന് ചില്വെല്ലും ജാക്ക് ഗ്രേയ്ലിഷും ഇംഗ്ലണ്ട് ദേശീയ ടീമിനായി ഇന്ന് കന്നി ഗോളുകള് നേടി. ബുകയോ സക,ടാമി അബ്രഹാം,ജെയിംസ് വാര്ഡ്പ്രൗസ് എന്നിവരാണ് ഇംഗ്ലണ്ടിന്റെ മറ്റു ഗോളുകള് നേടിയത്. ജേഡന് സാഞ്ചോയുടെ മിന്നും പ്രകടനവും ഇന്നത്തെ മത്സരത്തിന്റെ ഹൈലൈറ്റ് ആയിരുന്നു. രണ്ട് ഗോളുകള്ക്ക് വഴിയൊരുക്കിയതും മാഞ്ചസ്റ്റര് യുണൈറ്റഡ് താരമായിരുന്നു. വാറിന്റെ ഇടപെടല് സമയം കൊല്ലിയായെങ്കിലും 17ആം മിനുട്ടില് ചില്വെല്ലിലൂടെ ഇംഗ്ലണ്ട് ആദ്യ ഗോള് നേടി. ഫില് ഫോഡന് സക ദ്വയത്തിന്റെ മികച്ച പ്രകടനത്തിലൂടെയാണ് രണ്ടാം ഗോള് പിറന്നത്. ഇന്നത്തെ മത്സരത്തില് ഫോഡന്റെ മികവും എടുത്ത് പറയേണ്ടതാണ്. 59ആം മിനുട്ടില് ടാമിയുടെ ഗോള് പിറന്നു, വഴിയൊരുക്കിയത് സാഞ്ചോയായിരുന്നു. ഗ്രേയ്ലിഷിനെ റുബിയോ ബോക്സില് വീഴ്ത്തിയത് വഴി ലഭിച്ച പെനാല്റ്റി ആദ്യ ശ്രമത്തില് ജെയിംസ് വാര്ഡ് പ്രോസ് നഷ്ടപ്പെടുത്തിയെങ്കിലും റീബൗണ്ടില് ലക്ഷ്യം കണ്ടു. സാം ജോണ്സ്റ്റോണീന്റെ ത്രോയില് നിന്ന് ഗ്രെയ്ലിഷ് അഞ്ചാം ഗോളും നേടി. ഗ്രൂപ്പ് ഐയില് അജ്ജയ്യരായി തുടരുകയാണ് ഇപ്പോള് ഇംഗ്ലണ്ട്.